**DĖL ROKIŠKIO RAJONO SAVIVALDYBĖS TARYBOS 2016 M. GEGUŽĖS 27 D. SPRENDIMO NR. TS-124 ,,DĖL KREIPIMOSI DĖL SOCIALINĖS PARAMOS MOKINIAMS TVARKOS APRAŠO IR MOKINIŲ NEMOKAMO MAITINIMO MOKYKLOSE TVARKOS APRAŠO PATVIRTINIMO‘‘ DALINIO PAKEITIMO**

2017 m. rugsėjo 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 10 punktu, 18 straipsnio 1 dalimi, 16 straipsnio 4 dalimi bei Lietuvos Respublikos socialinės paramos mokiniams įstatymo 14 straipsnio 4 dalies 4 punktu,

Rokiškio rajono savivaldybės taryba n u s p r e n d ž i a:

 1. Iš dalies pakeisti Kreipimosi dėl socialinės paramos mokiniams tvarkos aprašą, patvirtintą Rokiškio rajono savivaldybės tarybos 2016 m. gegužės 27 d. sprendimu Nr. TS-124 „Dėl Kreipimosi dėl socialinės paramos mokiniams tvarkos aprašo ir mokinių nemokamo maitinimo mokyklose tvarkos aprašo patvirtinimo“ ir papildyti jį 13.3, 13.4 ir 13.5 punktais:

 ,,13.3. į nemokamus pietus turi teisę, kai bendrai gyvenantys asmenys arba vienas gyvenantys asmuo augina tris ir daugiau vaikų, ir jų vidutinės pajamos vienam asmeniui yra mažesnės kaip 2,2 VRP dydžio.

 13.4. į nemokamus pietus turi teisę, kai bendrai gyvenantys asmenys arba vienas gyvenantys asmuo augina vaiką (us) su negalia, ir jų vidutinės pajamos vienam asmeniui yra mažesnės kaip 2,2 VRP dydžio.

 13.5. į nemokamus pietus turi teisę, kai vienas gyvenantys asmuo augina vaiką (us), ir jų vidutinės pajamos vienam asmeniui yra mažesnės kaip 2,2 VRP dydžio“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Zita Čaplikienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2016 M. GEGUŽĖS 27 D. SPRENDIMO NR. TS-124 ,,DĖL KREIPIMOSI DĖL SOCIALINĖS PARAMOS MOKINIAMS TVARKOS APRAŠO IR MOKINIŲ NEMOKAMO MAITINIMO MOKYKLOSE TVARKOS APRAŠO PATVIRTINIMO DALINIO PAKEITIMO“ AIŠKINAMASIS RAŠTAS**

 **Parengto projekto tikslai ir uždaviniai.**

Siūloma patvirtinti Rokiškio rajono savivaldybės tarybos sprendimą ,,Dėl Rokiškio rajono savivaldybės tarybos 2016 m. gegužės 27 d. sprendimo ,,Dėl Kreipimosi dėl socialinės paramos mokiniams tvarkos aprašo ir Mokinių nemokamo maitinimo mokyklose tvarkos aprašo patvirtinimo“ dalinio papildymo“.

 **Šiuo metu teisinis reglamentavimas.** Lietuvos Respublikos socialinės paramos mokiniams įstatymo 14 straipsnio 4 dalies 4 punktas.

 **Sprendimo projekto esmė**. Vadovaudamasi Lietuvos Respublikos socialinės paramos mokiniams įstatymu, siūlome iš dalies pakeisti Kreipimosi dėl socialinės paramos mokiniams tvarkos aprašą, patvirtintą Rokiškio rajono savivaldybės tarybos 2016 m. gegužės 27 d. sprendimu Nr. TS-124 ,,Dėl Kreipimosi dėl socialinės paramos mokiniams tvarkos aprašo ir Mokinių nemokamo maitinimo mokyklose tvarkos aprašo patvirtinimo“. Savivaldybės nustatyta tvarka, nemokamam maitinimui išimties tvarka galima skirti iki 4 procentų, todėl siūlome skirti nemokamus pietus, kai bendrai gyvenantys asmenys arba vienas gyvenantys asmuo augina tris ir daugiau vaikų, augina vaiką (us) su negalia, ir jų vidutinės pajamos vienam asmeniui yra mažesnės kaip 2,2 VRP dydžio. Taip pat nemokamus pietus skirti, kai vienas gyvenantys asmuo augina vaiką (us), ir jų vidutinės pajamos vienam asmeniui yra mažesnės kaip 2,2 VRP dydžio.

 **Galimos pasekmės, priėmus siūlomą tarybos sprendimo projektą:**

 **neigiamos pasekmės** –nėra**.**

 **teigiamos pasekmės** – patvirtinus šią tvarką, daugiau rajono šeimų gaus nemokamą maitinimą.

**Kokia sprendimo nauda Rokiškio rajono gyventojams**. Patvirtinus tarybos sprendimą

,,Dėl Rokiškio rajono savivaldybės tarybos 2016 m. gegužės 27 d. sprendimo NR. TS- 124 ,,Dėl Kreipimosi dėl socialinės paramos mokiniams tvarkos aprašo ir Mokinių nemokamo maitinimo mokyklose tvarkos aprašo patvirtinimo dalinio papildymo“‘ bus skirti nemokami pietūs šeimoms, kur gyvenantys asmenys arba vienas gyvenantys asmuo augina tris ir daugiau vaikų, augina vaiką (us) su negalia, ir jų vidutinės pajamos vienam asmeniui yra mažesnės kaip 2 VRP dydžio. Taip pat į nemokamus pietus turės teisę, kai vienas gyvenantys asmuo augina vaiką (us), ir jų vidutinės pajamos vienam asmeniui yra mažesnės kaip 2 VRP dydžio. Šiuo metu, jei nurodyta šeima ar asmuo kreipėsi dėl nemokamo maitinimo ir jų pajamos viršijo nustatytas 1,5 VRP pajamas, tai jos neturėjo teisės gauti nemokamą maitinimą. Patvirtinus šią tvarką, daugiau rajono šeimų (šeimos, auginančios tris ir daugiau vaikų, vaikus su negalia, vienas asmuo auginantis vaiką (us) gaus nemokamą maitinimą.

 **Finansavimo šaltiniai ir lėšų poreikis**: lėšos iš nemokamam maitinimui skirtų valstybės biudžeto asignavimų.

 **Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Sprendimo projekto antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Skyriaus vedėjo pavaduotoja Zita Čaplikienė